ตกขาวสีแป้งเปียก ไม่คัน ไม่มีอาการ แต่ออกเยอะและเป็นนาน ผิดปกติมั้ยคะ
สวัสดีค่ะอาการมีตกขาวสีแป้งเปียก ไม่คัน แต่ออกมาเยอะนั้น อาจจะเกิดจาก ตกขาวปกติ คือเป็นสีขาวแป้งเปียก สีขุ่นๆ ไม่คัน ไม่ระคายเคือง สาเหตุอื่นๆเช่น ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้ การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้น ซึ่งมักจะเป็นตกขาวที่สีผิดไปจากสีขาว คัน ระคายเคือง มีเลือดออกมาได้ในเบื้องต้นงดการมีเพศสัมพันธ์ถ้ายังมีตกขาวออกมามาก ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้นควรไปพบแพทย์ถ้าตกขาวยังออกมามากต่อเนื่อง คันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด